# Kjære Grunneier [evt navn på grunneier],

I forbindelse med vårt ønske om å utvikle et klatrefelt i [navn på klippe/område] vil [Klubbens navn] gjerne informere deg om hva utvikling av et klatrefelt innebærer for grunneier.

For oss klatrere er det å utøve vår aktivitet i naturen noe av det flotteste vi gjør. Allemannsretten gir oss muligheten til å ferdes i utmark, men for oss er det veldig viktig å ivareta grunneiers, lokalmiljøets og naturens behov. Her holder vi oss til friluftsloven, som sier at den som ferdes på annen manns grunn, «skal opptre hensynsfullt og varsomt for ikke å volde skade eller ulempe for eier, bruker eller andre, eller påføre miljøet skade. Han plikter å se etter at han ikke etterlater seg stedet i en tilstand som kan virke skjemmende eller føre til skade eller ulempe for noen.»

Et klatrefelt fungerer som andre friluftsområder, med unntak av at vi ofte har behov for å utføre små inngrep av hensyn til sikkerheten. Her legger vi vekt på størst mulig hensyn til naturen, og minst mulig bry og sjenanse for grunneier. Det er viktig for oss å etterlate færrest mulig spor ved senere bruk av klatrefeltet, samt å ta hensyn til naturmangfoldet.

De typiske inngrepene er å rydde selve fjellveggen for noe vegetasjon og løse steiner, bolting av sikringspunkter i fjellet, rydding av området under klippen og tilrettelegging av adkomst (skilting, div). Her vil vi alltid rette oss etter grunneiers behov og pålegg.

Når det gjelder sikkerhet, vil enhver ulykke eller skade i forbindelse med klatringen være klatrerens eget ansvar. Ifølge friluftsloven gjelder vanlige erstatningsregler «for skade og ulempe som noen volder under ferdsel eller opphold på annen manns grunn». I praksis betyr det at det bare er den som har direkte skyld i en ulykke som vil kunne komme i erstatningsansvar, altså klatrerne selv eller den/de som har montert sikringspunktene. Grunneier vil derfor ikke løpe noen risiko for erstatningsansvar.

Vi ønsker oss et godt samarbeid og inviterer til å inngå en grunneieravtale. Klubben vil alltid søke å oppnå en hensiktsmessig bruk av området tilknyttet klatrefeltet. Dersom det skulle oppstå problemer som gjelder støy, forsøpling, adkomst/parkering eller annet, vil klubben etter best evne jobbe for gode løsninger.

Vi vil med dette brevet legge til grunn for en åpen dialog mellom oss og deg som grunneier, og håper på et problemfritt samarbeid i tilknytning til bruk av friluftsområde på din utmark. Det er også greit hvis du som grunneieren ikke vil involvere deg, men vi setter i så fall pris på muligheten til å bruke fjellveggen.

[Legg inn avsluttende tekst tilpasset hva klubben ønsker å oppnå videre]

Dersom det skulle være noen spørsmål, ikke nøl med å ta kontakt!

Med vennlig hilsen

NAVN PÅ KLATREKLUBB

NAVN PÅ LEDER I KLATREKLUBB

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SIGNATUR

**Kontaktinfo klatreklubb**

E-post:

Tlf: